cyanic-selkie/wikianc huggingface dataset:
Star Trek III: The Search for Spock
Argumento
David Marcus (Merritt Butrick), fillo de Kirk y scientifico clau en o desembolique de Chenesi, y o tenient Saavik (Robin Curtis) son investigando o planeta Chenesi a bordo d'a nau scientifica Grissom. En descubrir una forma de vida inasperada en a superficie, Marcus y Saavik se transportan a la planeta. Troban que o Dispositivo Chenesi ha resucitau a Spock en forma de nino, encara que a suya ment no ye present. Marcus admite que fazió servir protomateria inestable en o desembolique d'o Dispositivo Chenesi, lo que provocó que Spock aviellise rapidament y significa que a planeta será destruida en bellas horas. Entremistanto, Kruge (Christopher Lloyd), o comandant d'una nau klingon, intercepta información sobre Chenesi. Reconoixendo lo potencial d'o dispositivo como arma, leva a suya nau amagada a la planeta Chenesi, destruye a nau Grissom y busca supervivients en a planeta.
O pai de Spock, Sarek (Mark Lenard), s'enfrontina a Kirk sobre a muerte d'o suyo fillo. A parella s'entera de que antis de morir, Spock transfirió a suya katra, u esprito vivient, a McCoy. O katra y o cuerpo de Spock son necesarios pa que descanse en o suyo mundo natal, Vulcan, y sin aduya, McCoy morirá por levar-lo. Desobedeixendo as ordens, Kirk y os suyos oficials quitan a McCoy d'a detención, desactivan l'USS Excelsior y furtan l'Enterprise d'o Puerto Espacial pa tornar ent'a planeta Chenesi y recuperar o cuerpo de Spock.
En Chenesi, os klingon capturan a Marcus, Saavik y Spock, y antis que Kruge pueda interrogar-los, a suya nau indica que l'Enterprise ha plegau.
En orbita, l'Enterprise sin tripulación inicialment gana a partida en a batalla, pero os klingons tornan o fuego y desactivan a nau. En l'enfrontinamiento que sigue, Kruge ordena que un d'os ostaches en a superficie sía executau. Marcus muere desfendendo a Saavik y Spock. Kirk y companyía finchen rendir-se y activan a seqüencia d'autodestrucción de l'Enterprise, matando a lo grupo d'abordache Klingon entre que a tripulación de l'Enterprise se transporta a la superficie d'a planeta. Prometendo lo secreto de Chenesi, Kirk atraye a Kruge a la planeta y fa que Kruge leve a la tripulación de Kirk a la nau klingon. A medida que a planeta Chenesi se desintegra, Kirk y Kruge se barallan a punyadas; Kirk sale victorioso dimpués de patiar a Kruge dende una cingla enta un fluxo de lava. Kirk y os suyos oficials prenen o control d'a nau klingon y s'endrezan enta Vulcan.
Astí, o katra de Spock s'achunta con o suyo cuerpo en un procedimiento perigloso clamau fal-tor-pan. Manimenos, a ceremonia tien exito y Spock resucita encara que os suyos recosiros son esflecaus. Debant d'a indicación de Kirk, Spock recuerda que se referiría a Kirk como "Jim" y tamién reconoixe a la tripulación. Os suyos amigos s'achuntan con goyo a lo suyo arredol.
Valdaracete
Valdaracete ye un municipio espanyol d'a comunidat autonoma de Madrit. A suya población ye de 643 habitants (2021) en una superficie de 64,31 km².
Pomar de Valdivia
Pomar de Valdivia ye un municipio d'a provincia de Palencia en a comarca natural de La Valdivia, que ye en a Montanya Palentina. A población ye de 513 habitants (2010) en una superficie de 80,14 km² y una densidat de 6,4 hab/km².
División administrativa
O municipio de Pomar de Valdivia comprende tamién as Pedanías de:
Temps al Temps
Temps al Temps ye un grupo de musica naixiu d'a comarca d'o Matarranya.
Josép Guardia y “Gat” (Jordi Cortés), vecins d'os lugars d'Arens de Ledón y Horta de Sant Joan son a simient d'iste grupo. En l'hibierno de 2003 s'achuntan y arredol d'a musica d'autor y d'a luenga catalana que comparten naix o grupo.
Dimpués de bells anyos como dúo realizando un puyal de conciertos de barra a barra d'o Matarranya, o grupo creixe y adhibe a lo grupo a César Ejarque (batería) y M. Angel (baixo). Con ista formación de quatre miembros participó en o prochecto Sons del Matarranya con a canción Joc de paraules.
A suya musica d'autor s'enreliga con a poesía, a vegadas propias d'ells u presas d'autors como Desideri Lombarte, Juli Nicolau, German Bernús u Josep Guardia.
En 2008 publicón o suyo primer y unico treballo dica huei. Ratets salió t'a carrera baixo licencia Creative Commons y estió editau de conchunta por Magofermin y l'Associació Cultural del Matarranya (ASCUMA).
En marzo de 2010 estión entrevistaus por o programa en aragonés Fendo Orella
7 de chulio
Atros países
right|thumb|250px|A cantaire, musico y compositora estausunidense [[Vonda Shepard, naixita o 7 de chulio de 1963.]]
Eina (grupo)
Eina ye o nombre d'o grupo catalán de rock de Vilafranca del Penedès hereu d'os desapareixus Inadaptats.
L'Art de la Guerra estió lo suyo primer treballo, publicau o 15 de mayo de 2008 en formato CD-libro y autoeditau por o propio grupo. O disco ye basau en a obra de Sun Tzu, L'arte d'a guerra, un tractau d'estratechia militar d'o sieglo VI aC. A edición incluyiba una reedición d'o texto orichinal de Sun Tzu, a más d'una relectura marxista d'o propio libro escrita por Toni Montfort.
En marzo de 2011 apareixió lo suyo segundo disco, titolau "L'Estat i la revolució" y inspirau en a obra homonima de Vladímir Ilich Uliánov (Lenin).
Accento
O termin accento puet referir-se a los siguients articlos:
Azuaga
Azuaga ye un municipio extremenyo d'a provincia de Badajoz. Se troba situau en a comarca de Campinya Sud y en o partiu chudicial de Llerena. A suya población yera de 8.031 habitants en 2015, en una superficie de 21,5 km².
O lugar de La Cardenchosa fa parti d'o suyo termin municipal.
Toponimia
O toponimo Azuaga se remonta a l'etnonimo d'os berbers zuwaga, que s'establioron en diferents zonas d'Al-Andalus.
Villarta de San Juan
Villarta de San Juan ye un municipio d'a provincia de Ciudad Real, en a comunidat autonoma de Castiella-La Mancha, Espanya. A suya población ye de 3063 habitants (2007), en una superficie de 66,01 km² y una densidat de población de 46,40 hab/km².
Douglas Fairbanks, Jr.
Douglas Elton Fairbanks, Jr., naixito de Nueva York (Nueva York) o 9 d'aviento de 1909 y muerto en ixa mesma ciudat o 7 de mayo de 2000, estió un actor estausunidense, activo en o cine estausunidense dende meyatos d'os anyos 1910 y con cuantos premios recibitos mientres a suya carrera cinematografica. Yera fillo de l'actor Douglas Fairbanks y d'Anna Beth Sully. Tamién partecipó en a Segunda Guerra Mundial en l'Armata estausunidense, prenendo parte en accions militars como a Operación Husky u a Operación Dragoon, recibindo-ie cuantas condecoracions militars.
D'entre a suya filmografía, se puet destacar as suyas interpretacions en bellas cintas como The American Venus (1926, Frank Tuttle), The Jazz Age (1929, Leslie Shores), Our Modern Maidens (1929, Jack Conway), Little Caesar (1931, Mervyn LeRoy), Morning Glory (1933, Lowell Sherman), The Prisoner of Zenda (1937, John Cromwell), Gunga Din (1939, George Stevens), u Sinbad the Sailor (1947, Richard Wallace).
Districto de Pointe-à-Pitre
O districto de Pointe-à-Pitre (en francés arrondissement de Pointe-à-Pitre) ye un districto d'o departamento francés y rechión d'a Guayana Francesa. Se divide en 11 cantons y 14 municipios. A capital d'o districto ye a subprefectura de Pointe-à-Pitre.
Felicity Huffman
Felicity Kendall Huffman, naixida de Bedford (Nueva York) o 9 d'aviento de 1962, ye una actriz estausunidense, activa en o cine estausunidense dende zaguerías d'os anyos 1970 y con cuantos premios recibius mientres a suya carrera cinematografica.
L'actriz Felicity Huffman gosa estar conoixida internacionalment más que más por o suyo personache de Lynette Scavo en a serie de televisión Desperate Housewives, pero tamién cal destacar as suyas interpretacions en bellas cintas como The Spanish Prisoner (1997, David Mamet), Transamerica (2005, Duncan Tucker) u Georgia Rule (2007, Garry Marshall).
Melun
Melun ye una ciudat y comuna francesa, capital d'o departamento de Sena y Marne. Fa parte d'o districto de Melun (estando-ne tamién a suya capital) y cantón de Melun, estando amás a capital suya.
A suya población ye de 39.400 habitants (2009) en una superficie de 8,04 km², con una densidat de población de 4.900 hab/km². Ye a tercera ciudat d'o departamento por a suya zifra d'habitants, dezaga de Chelles y Meaux.
Historia
Labieno, lugartenient de Chulio César mientres a guerra d'as Galias y autor d'un informe citau en De Bello Gallico, situaba en as islas de Melun una aldeya gala. En epoca romana amaneixe con os nombres de Metlosedum u Melodunum. Ye situada en una crucillata de rotas terrestres y fluvials. En o sieglo VI ya se la conoixe por o suyo nombre actual. O transporte por sirga (barcas arrocegadas por bestias), mencionau ya en 1178, constituyó o prencipal meyo de transporte de personas y mercaderías dica dentrau o sieglo XIX. Por ista rota o trachecto dica París duraba dotze horas.
Os vikingos la espulloron en zaguerías d'o sieglo IX.
En o sieglo X os Capetos i construyoron un castiello -encetau por Roberto o Piadoso- que les feban servir ocasionalment como residencia dica o Renaiximiento. O suyo desmantelamiento s'encetó en 1696, ta servir a la restauración d'o puent sobre o Sena. Pasó a propiedat municipal en 1737, y o suyo esboldregamiento remató en 1833.
O papel de Melun en o suministro de farina a París se desembolicará dende a Edat Meya dica a Moderna, asinas como a suya función de seu administrativa. T'a fabricación de farinas s'emplegaban molins flotants, barcos de fondo plano adaptaus a o iste treballo. Atros molins, fixos y instalaus en las marguinas u en os puents, se dedicaban a lavadors, pero desapareixioron mica en mica (o zaguero en 1837). Os puents sobre a Sena en Melun han estau destruyius a ormino por as guerras. Asinas en 1814, 1871 y 1940 en fuoron por os franceses ta impedir l'abance enemigo, en 1944 por l'exercito estausunidense ta retardar os movimientos d'as tropas alemanas. En 1830 cayoron por as chelatas. O puent Mariscal Leclerc se debantó en 1950, substituindo a os puents temporals que heban feito los estausunidenses en 1944 mientres a Segunda Guerra Mundial.
En 1847 i plegó o ferrocarril: una estación en a linia de París a Lyon y Marsiella; ye l'alazet d'a fin d'a sirga, que persistirá, encara que con una importancia decreixient, dica o primer tercio d'o sieglo XX. En 1910 s'instaloron industrias metalicas y farmaceuticas.
En 1945 a Escuela Nacional d'a Chendarmería s'instaló en Melun.
Cubilar de Montinier
Administrativament ye situau en o termín municipal de Bielsa, en a comarca de Sobrarbe, en a provincia de Uesca, Aragón. Tien un aforo d'entre 10-12 plazas y dispone de chaminera.
Actividatz
Ye punto de salida de rotas enta picos como a penya Altura (2.292 m), o Mallo Gran (2.167 m), o puntal de Bachaco (2.317 m), a pala de Montinier (2.593 m) u a punta d'el Cuezo (2.037 m).
S'accede a ell dende Bielsa por o GR 19.1 que leva enta o portiello de Tella (2.089 m) y permite trescruzar a sierra d'as Zucas enta Escuaín y Tella.
Toponimia
Deriva d'o latín MONS-MONTIS > *montiniero > montinier. Igual que en atros toponimos d'a zona de Bielsa bi ha una perduga d'a -o final (Tringonier, Pallaruel, Mener).
Castralbo
Castralbo (Castralvo en castellano) ye un barrio rural de la ciudat de Teruel, en la comarca de Comunidat de Teruel y provincia de Teruel.
Toponimia
Puet venir de Castrum ("castiello", "fortaleza") y album ("blanco"). L'adchectivo "albo" indica seguntes Agustín Ventura Conejero que ye un toponimo anterior a la reconquiesta.
Cheografía
Ye situato a 994 metros d'altaria sobre lo livel d'a mar, a una distancia de 4 km de Teruel.
Historia
Adintro de la comunidat d'aldeyas de Teruel, Castralbo feba part de la Sexma d'el Campo de Cella por lo menos dende 1309. Manimenos, no presenta continuidat territorial con lo nuclio d'esta sexma y se suposa que perteneixió enantes a la Sexma d'el Campo de Sarrión como atras aldeyas sudorientals dica que la creyación de la Sexma d'el Campo de Visiedo con aldeyas de la Sexma d'el Campo de Cella obligó a reorganizar las sexmas fendo pasar por compensación cuatro aldeyas de la comarca de la sierra de Camarena (Aldeyuela, Camarena, Castralbo y Cubla), dende la Sexma de Sarrión a la de Cella.
En 1488 y 1495 yera en la sobrecollida de Mont Albán. En 1646 yera una localidat de la vereda de Mont Albán. Entre 1711 y 1833 yera en lo correchimiento de Teruel. Teneba la categoría d'aldeya por lo menos dica 1711, pero en 1785 ya teneba la categoría de lugar, tenendo concello en 1834. Yera en lo partiu chudicial de Teruel.
Aldo Moro
Aldo Moro, naixito de Maglie (Reino d'Italia, hue Italia) o 23 de setiembre de 1916 y muerto en Roma o 9 de mayo de 1978 asasinato luego d'estar secuestrato por as Brigate Rosse, estió un destacato politico italiano, Primer ministro d'Italia dos vegatas y cuantas vegatas ministro en cuantos Gubiernos en os anyos 1950-1970.
San Asensio
San Asensio ye un municipio d'a comunidat autonoma uniprovincial d'a Riocha, en a comarca d'Haro.
A suya población ye de 1.322 habitants (2006) en una superficie de 32,33 km², con una densidat de población de 40,89 hab/km².
Cheografía
A localidat de San Asensio ye situada a 535 metros d'altaria sobre o livel d'a mar, a una distancia de 33 km d'a ciudat de Logronyo, a capital d'a Riocha.
Cantón de Polhon
O cantón de Polhon (en occitán canton de Polhon, en francés canton de Pouillon) yera una división administrativa francesa situata en o departamento d'as Landas, en a rechión d'Aquitania, districto de Dacs.
A suya población yera de 10.477 habitants (2007) en una superficie de 211,57 km², con una densidat de población de 50 hab/km².
A capital d'o cantón yera a localidat de Polhon, y en feban parte 11 comunas.
Waldemar Cierpinski
Waldemar Cierpinski, naixito de Neugattersleben, Saxonia-Anhalt, (Republica Democratica Alemana, hue Alemanya) o 3 d'agosto de 1950, ye un atleta alemán hue retirato que yera especializato en cursas de luenga distancia y compitió por l'equipo d'a Republica Democratica Alemana. A suya muller ye Maritta Politz que fue tamién una atleta olimpica en Munich 1972 y o suyo fillo Falk Cierpinski ye un conoixito esportista en alemanaya, partecipanto en prebas de Maratón, duatlón y triatlón.
Partecipó en dos Chuegos Olimpicos, en Mont-reyal 1976 y Moscú 1980 estando campión en os d'os en a preba de Maratón, Cierpinski no pudió esfender o suyo títol en os seguents Chuegos por o boicot d'os países comunistas a os Chuegos Olimpicos de Los Angeles 1984. Tamién aconsiguió una medalla de bronze en o Campionato d'o Mundo d'atletismo en Helsinki 1983 y partecipó en o Campionato d'Europa d'Atletismo estando 4º en Praga 1978 y 6º en Atenas 1982.
Waldemar Cierpinski estió esleyito millor esportista d'a RDA en os anyos 1976 y 1980, actualment ye miembro d'o COA (Comité Olímpico Alemán) y tién dos botigas esportivas en Halle a on tién o suyo puesto de residencia.
Articlo salau
Estas formas proceden d'os demostrativos latinos ipse, ipsa, y talment ipsum, en o singular, y ipsos, ipsas, en o plural: es, so (dezaga amb) (masculín singular), sa (femenín singular), es, sos (dezaga amb), con la variant contextual mallorquina y menorquina ets que amaneix debant vocal e que modernament s'escribe es por tot (masculín plural). La forma d'o femenín plural ye ses. Tanto o masculín singular es como o femenín «sa» se reducen a s' debant una palabra encomenzada por vocal u hache.
L'articlo salau en atras luengas romanicas
O latín IPSE ye o estrato mes antigo d'a forma de l'articlo en romanico, y persiste encara en sardo, a part d'en as anteditas parlas catalanas.
Seguntes bel autor, a primers d'o sieglo XX subsistiba encara l'articlo salau en bella zona d'o sud d'Italia, sobre tot en as Islas Eolias.
Tamién bi ha restos de l'antigo emplego en latín vulgar y en un periodo primerenco d'as luengas romanicas en o dominio occitán. As formas mes antigas d'este articlo en occitán yeran so, sa, s, sos y sas. En gascón pirenenco se troba l'articlo fosilizau en nombres de familia como So Casau, Sacasa, Sapòrta y en a toponimia. Bi ha tamién apellius lenguedocians como Deseuse (de s'euse, "d'a carrasca") y Despuèg (des puèg, "d'o pueyo") que se remontan a ixe periodo antigo. L'articlo salau se fa servir encara en l'occitán nizardo de cualques lugars entre Grassa y Niza: so, sa, s' y sei.
En a toponimia aragonesa ye posible documentar l'uso de l'articlo salau d'o latín vulgar tardano u luengas romances primerencas en a zona oriental. En a Val de Benás se troba La Sabartosa y El Tusal de Soprats, que manimenos se puede interpretar a partir d'o prefixo latín SUB- ("baixo") que ha dau en aragonés so-. En a Val de Chistau se troba Sallena.
Archent
L'archent (en grafía etimolochica argent) u plata ye un elemento quimico de numero atomico 47 situato en o grupo 11 d'a tabla periodica d'os elementos. O suyo simbolo ye Ag. Ye un metal de transición blanco y brillant. Presenta as mayors conductividaz termica y electrica de toz os metals, y se troba fendo parti de distintos minerals (cheneralment en forma de sulfuro) u como archent nativo. Entre as suyas diferents aplicacions, iste metal s'emplega en a fabricación de monedas, choyería, como catalizador, ecetra., y belunas d'as suyas sals en fotografía.
O nombre archent proviene d'o latín argentum, con o mesmo significato. D'atra man, plata ye una evolución d'a palabra latina plattus. Ista significaba orichinalment "plan" y dimpués "lamina metalica". En a Peninsula Iberica o termin se especializó ta pasar a referir-se a lo metal.
Chuflet
Un chuflet ye un traste d'aire d'una sola nota que produz un son por meyo d'un fluxo forzau d'aire.
Existen cuantos tipos de chuflets, dende os chicotz como os d'a policía u os usaus en os esportes, a uns muito mas grans, de vapor, que s'usan en as locomotoras u en os barcos. Istos tipos de chuflets no son consideraus "mosicals", pero existen versions que sí lo son.
I hai chuflets feitos de fusta, os quals se plegan a sentir en mosica alegre, se diga en qualques cancions d'o chenero samba.
I hai chuflets d'alta freqüencia, os quals son practicament inaudibles pa os humans, pero qualques animals, como que os cans, pueden sentir-los. miniaturadeimagen|170x170px|Chuflet ta paixaros. Os chuflets han existiu dende que os primers humans talloron por primera vegada una carbaza u una rama y descubrioron que podeban fer sons con ella. En l'Egipto prehistorico, s'usaban chicotas conchas como que chuflets. Muitos trastes d'aire actuals son hereders d'istos primers chuflets. Con l'aumento de mas potencia mecanica, s'han desembolicau atras formas de chuflets.
Una caracteristica d'un chuflet ye que creya un ton puro u quasi puro. A conversión d'a enerchía d'o fluxo en son proviene d'una interacción entre un material solido y una corrient fluida. Dependendo d'a cheometría, existen dos tipos basicos de chuflets: os que cheneran son a traviés d'oscilacions d'o fluxo masico d'o fluido, y os que cheneran son a traviés d'oscilacions d'a fuerza aplicada a o medio circumdant.
San Vicente de la Sonsierra
Sant Vicente de la Sonsierra ye un municipio d'a comunidat autonoma uniprovincial d'a Riocha que fa parte d'a comarca d'Haro.
A suya población ye de 1.190 habitants (2006) en una superficie de 48,56 km², con una densidat de población de 24,51 hab/km².
Cheografía
A localidat de Sant Vicente de la Sonsierra ye situada a 528 metros d'altaria sobre o livel d'a mar, a una distancia de 35 km d'a ciudat de Logronyo, a capital d'a Riocha, en a marguin ezquierda d'o Ebro.
Ceresa
A ceresa ye una drupa con ruello duro en l'interior, de color roya intensa quan ye madura y sabor dulza. Se'n culle en primería de verano, tipicament mientres un curto periodo que va dende a segunda quinzena de chunio y a primera de chulio, anque as calendatas exactas penden d'o puesto y de cada árbol en particular. As ceresas son maduras en l'árbol muit poco tiempo (pocos días) y os paixaros as consumen con voracidat, por a qual cosa pa cullir-ne cal mirar o momento cutio-cutio y, si se'n quiere fer buena cullita, cal prener precaucions especial pa guardar-las contra os animals, como cubrir l'árbol con retes os días enantes.
Pittosporum coriaceum
Pittosporum coriaceum ye una especie de planta d'a familia Pittosporaceae. Ye endemica de Macaronesia, y debido a que ye extincta d'as Islas Canarias, en l'actualidat nomás se puet trobar en l'archipielago portugués de Madeira.
O Pittosporum coriaceum ye una especie criticament menazata debito a la suya perduga d'habitat.
Aragonés d'a Ribera de Fiscal
L'aragonés d'a Ribera de Fiscal ye a parla local aragonés que se charra en a Ribera de Fiscal. Ye poco conoixita, presenta caracteristicas comuns con o bergotés y l'aragonés d'a valle de Vio, pero ye mes castellanizato. En beluns d'os lugars a on se charraba ya no queda chent autoctona.
Fonetica
Alwin Kuhn documentó casos de conservación de xordas intervocalicas como amallatar, fillato y xarticar.
Morfolochía
L'articlo ye o, os, a, as con as formas ro, ros, ra, ras dezaga de vocal.
Os participios en -ato, -ito han estato substituyius por -au, -iu en tiempos recients.
Viso del Marqués
Viso del Marqués ye un municipio d'a provincia de Ciudad Real, en a comunidat autonoma de Castiella-La Mancha, Espanya. A suya población ye de 2879 habitants (2007), en una superficie de 533,20 km² y una densidat de población de 5,39 hab/km².
Idioma ruso
O ruso (русский язык en ruso) ye una luenga eslava d'o grupo oriental parlada por 285 millons de personas prencipalment en Rusia y países de l'antiga URSS. Ye a luenga eslava mas parlada, perteneixindo por tanto a o grupo d'as luengas indoeuropeas. A partir d'o sieglo X en trobamos as primeras restas d'escritura. Encara que conserva a majoria d'a estructura comuna d'as parolas eslavas, o ruso modern contiene una gran cantidat de vocabulario d'orichen internacional por a politica, a ciencia y a tecnolochía. Estió una luenga d'importancia politica en o sieglo XX, estando un d'os idiomas oficials d'as Nacions Unidas.
O ruso ye l'idioma mas estenso cheograficament d'Eurasia, asinas como l'idioma nativo mas gran d'Europa, con una estimación d'entre 150 y 180 millons de parlants nativos, que lo sitúan como o seteno idioma mas parlau en o mundo por numero de parlants nativos. Asinas mesmo sería (en 1997) o cuarto idioma por numero total de parlants.
O ruso s'escribe con una versión moderna de l'alfabeto cirilico, que ye composau por 33 caracters. Iste alfabet fue ideyau entre os sieglos IX y X a partir de l'alfabeto griego. Actualment, ye l'alfabeto común d'as luengas eslavas y tamién lo utilizan atras luengas.
Ye un idioma oficial a Rusia, Belarrusia, Kirguicistán, Cazaquistán, Abkhasia y Osetia d'o Sud; y d'amplo uso en Ucraína (luenga materna d'un 52% d'a suya población), Estonia y Letonia (que tienen entre un cuarto y un tercio de población rusoparlant) y de facto oficial en Transnistria (rechión de Moldavia). Amás, ye un d'os seis idiomas oficials d'a ONU. Ye parlau tamién por importants sectors d'a población d'as atras nacions que bella vegada han perteneixiu a la Unión Sovietica.
A educación en ruso ye encara una opción frecuent pa muitos d'os nativos u estudiants de ruso en muitas d'as antigas republicas sovieticas. O 97% d'os estudiants d'educación publica en Rusia, 75% en Belarrusia, 41% en Cazaquistán, 24% en Ucraína, el 23% en Kirguicistan, 21% en Moldavia, 7% en Acerbaichán y 5% en Cheorchia reciben todas u a mayoría d'as clases en ruso. A luenga stándard ye basada en o dialecto moscovita.
As luengas mas pareixidas a o ruso, lingüisticament parlando, son o belarruso y l'ucrainés, luengas con as que forma a branca oriental d'as luengas eslavas.
Clasificación
O ruso ye un idioma eslau, d'a familia indoeuropea. Si nomás paramos cuenta en a parla, as luengas mas pareixidas son o belarruso y l'ucrainés, as atras luengas nacionals en o grupo eslau oriental.
O vocabulario basico, a morfolochía y o estilo literario han estau influyius por o eslau eclesiastico, luenga d'o grupo eslau meridional que yera emplegada por a Ilesia Ortodoxa rusa. Por ixo, gran parti de l'actual vocabulario literario ye mas pareixiu a o bulgaro que a l'ucrainés u a o belarruso. Manimenos, as formas d'o eslau oriental remanen en os diferents dialectos, resultando que en determinaus casos s'usan as dos formas, con sentius licherament diferents.
Distribución cheografica
thumb|310px|En azul fosco países a on o ruso ye oficial O ruso se parla mas que mas en Rusia y, en menor mida, en os atros países que facioron parti d'a URSS, asinas como en Mongolia. Dica l'anyo 1917, yera l'unico idioma oficial de l'Imperio Ruso. Dende o periodo sovietico, fluctua l'actitut debant d'as luengas d'as atras etnias. Encara que cada una d'as republicas sovieticas teneba a suya propia luenga oficial, o prestichio inicial fue reservau a o ruso. Dimpués d'a desintegración en 1991, as nacions nuevament independients han promoviu as suyas luengas nativas. Ixo ha fomentau a disminución d'o conoiximiento d'o ruso en bellas nacions, encara que remane como idioma d'intercambeo politico y economico en a rechión.
En Letonia o suyo reconoiximiento oficial y a suya legalidat en as aulas ha estau un tema de debat important en un país a on mas d'un tercio d'a población parla ruso, mas que mas entre os que emigroron dimpués d'a Segunda Guerra Mundial dende Rusia u atras partis d'a URSS (Belarrusia, Ucraína). De manera pareixida, en Estonia os immigrants d'a epoca sovietica y os suyos descendients constituyen alto u baixo a cuarta parti d'a población actual. Respecto a Lituania, una población muito menor de parla rusa ha estau asimilada dimpués d'a independencia y actualment representa menos d'una decena parti d'a población total d'o país.
En Israel viven bels 750.000 immigrants chodigos de l'antiga URSS, y a prensa israelina a sobén publica en ruso. Centenars de mils de personas de parla rusa tamién viven en America d'o Norte y Europa Occidental. En cheneral, os descendients d'os emigrants pierden a parla rusa antis d'a cuarta cheneración. As comunidaz rusoparlants en Europa Occidental fan un total d'alto u baixo 3 millons.
D'antis mas os descendients d'emigrants rusos tendeban a perder l'idioma en a tercera cheneración. En l'actualidat, dada a facilidat de viachar y l'acceso a la TV y pachinas web rusas, ye probable que sobreviva mas tiempo.
Población aproximada de parlants de ruso:
Oficialidat
O ruso ye a luenga oficial de Rusia y una d'as luengas oficials de Belarrusia, Cazaquistán, Kirguizistán, Abkhasia y Osetia d'o Sud y no tien estatus oficial, pero ye luenga oficial de facto en "Republica Moldava de Transnistria".
Mike Shinoda
Michael Kenji Shinoda (conoixito con as embotadas de The Glue y The Cobra Holda) ye un rapero, teclista y co-productor d'o grupo estausunidense Linkin Park. Naixió l'11 de febrero de 1977 en Agoura Hills (California), Estaus Unius, fillo de pais chaponeses.
Mientres iba a o instituto, Mike Shinoda prencipió a estudiar piano (clasico y jazz), guitarra y tecnicas de rap. Estió por ixas envueltas quan Shinoda, chunto a Brad Delson y Rob Bourdon, fundaría o grupo Xero, precedent de Linkin Park.
En rematar a educación segundaria dentró en o Pasadena Art College ta estudiar disenyo grafico y ilustración. En ista epoca detroron en o grupo Xero Dave Farrell y Joe Hahn, cambeando o nombre por Hybrid Theory. Con a dentrata de Chester Bennington o grupo se diría definitivament Linkin Park.
Shinoda tamién ha feito bells prochectos en solitario, como as remezclas de temas de The X-ecutioners, Handsome Boy Modeling School y Depeche Mode, y tamién a creyación d'o grupo de rap Fort Minor.
Dende l'anyo 2003 Mike Shinoda ye casato con Anna Lovejoy.
Idioma ruso
Oficialidat
A educación en ruso ye encara una opción popular pa muitos d'os nativos u estudiants de ruso en muitas d'as antigas republicas sovieticas. O 97% d'os estudiants d'educación publica en Rusia, 75% en Belarrusia, 41% en Cazaquistán, 24% en Ucraína, 23% en Kirguizistán, 21% en Moldavia, 7% en Azerbaichán y 5% en Cheorchia reciben todas u a mayoría d'as clases en ruso.
Dialectos y luengas relacionadas
250px|thumb|Mapa dialectal d'o ruso A tamás d'a igualación a partir de 1900, mas que mas respecto a o vocabulario, existe un gran numero de dialectos en Rusia. Bels lingüistas dividen os dialectos d'o ruso en dos grupos rechionals prencipals, o "norte" y o "sud", con Moscú como zona de transición entre os dos. Atros lo dividen en tres grupos: "norte", "central" y "sud", con Moscú en o grupo central. Os dialectologos reconoixen en Rusia docenas de variedaz menors.
Os dialectos d'o norte tienen como caracteristica mas notable a pronunciación clara d'o fonema /o/ en posicions atonas, fenomeno denominau ókanie (оканье), mientres que en os accentos d'o sud, incluyendo-ie Moscú, pasa a pronunciar-se /ʌ/). Asinas mesmo, en l'accento d'o sud se palataliza o fonema /t/ en posició final y s'aspira o fonema /g/, que pasa a pareixer-se mas a o fonema /h/. Tamién son istas caracteristicas comunas con l'ucrainés moderno, lo que indica a influyencia entre os dos.
Entre os primers en estudiar a dialectolochía rusa estió Mikhail Lomonosov en o sieglo XVIII. En o sieglo XIX, Vladimir Dal replegó o primer diccionario que incluyiba vocabulario dialectal. O estudio detallau d'os dialectos d'o ruso prencipió en primerías d'o sieglo XX. Cal destacar-ne l'Atlas Dialectolochico d'a Luenga Rusa (Диалектологический атлас русского языка), publicau en tres volumens entre 1986 y 1989, dimpués de cuatre decadas de treballo.
Bi ha una serie d'idiomas que derivan d'o ruso:
Historia
thumb|180px|Manuscrito ruso antigo A historia d'o ruso se puet dividir en as siguients etapas:
Si se chuzga por os rechistros historicos, en primerías d'o sieglo XI, o grupo que predominaba sobre a mayoría d'as modernas Rusia europea, Ucraína y Belarrusia yera a branca oriental d'os eslaus, que parlaban una serie de dialectos muit relacionaus entre si. A unificación politica d'a rechión en a Rus de Kiev, d'a que tanto Rusia como Ucraína s'orichinoron, fue continada poco dimpués por l'adopción d'o cristianismo en l'anyo 988 y o establimiento d'o eslau eclesiastico antigo como luenga liturchica y literaria. Estió en ista epoca cuan os ampres y calcos d'o griego bizantino prencipioron a dentrar en a luenga vernacla, y simultaniament o lenguache literario prencipió a modificar-se pa pareixer-se mas a o eslau oriental.
A diferenciación dialectolochica s'acceleró dimpués d'a ruptura d'a Rus de Kiev en 1100, y con a conquiesta mongola d'o sieglo XIII. Dimpués d'a deseparación d'o chubo tartaro en zaguerías d'o sieglo XIV, o centro politico y lingüistico d'a Rusia europea se tresladó enta Moscú. Bi ha bel consenso sobre o feito de que o ruso y l'ucrainés se pueden considerar idiomas diferents dende alavez. Dica zaguerías d'o sieglo XVII un derivau d'o eslau eclesiastico estió l'idioma oficial, pero, a tamás d'os intentos de standardización, por personaches como Meleti Smotritski (circa 1620), a suya integridat ya yera alavez en risgo debiu a la incipient literatura seglar.
As reformas politicas de Pero lo Gran fuoron acompanyadas por una reforma de l'alfabeto, y s'aconsiguió l'obchectivo de secularización seguindo o modelo occidental. Grans cantidaz de vocabulario especializau se ficoron en o ruso procedents d'Europa Occidental. En 1800, una parti significativa de l'aristocracia parlaba diariament francés, y en menor mida alemán. O lenguache literario moderno se considera que data d'a epoca d'Aleksandr Puixkin en o primer tercio d'o sieglo XIX.
Dimpués d'o colapso d'a URSS en 1990-1991, a moda por o estilo occidental, a incertidumbre economica y as dificultaz con o sistema educativo fan que siga inevitable un rapido cambeo en l'idioma. O ruso de hue ye una luenga en ebullición.
L'anyo 2007 fue designau como "Anyo Internacional d'a Luenga Rusa".
Escritura
O ruso s'escribe con l'alfabeto cirilico. Actualment consta de 33 caracters, 31 d'os cuals son fonemicos y 2 en son signos. A luenga rusa fa servir de feito dos versions d'iste alfabeto, una mecanografiada y l'altra ligada, que s'emplega cuan s'escribe a mán. Istas dos versions presentan bellas esferencias notables.
Bi ha antigas letras que han estau abolidas pero que pueden apareixer en bellas edicions, como ѣ /ě:/ u /e/, і /i/ y ѧ /ja/ u /ʲa/. Os yers, u signos duro y blando respectivament ъ y ь orichinalment correspondeban a os fonemas ultrabreus / u / y / j /, respectivament.
Pa situacions u entornos en que no siga posible fer servir l'alfabeto cirilico, ye habitual l'uso d'os sistemas de romanización.
Ortografía
A ortografía d'o ruso reflecta con relativa fidelidat l'articulación d'os fonemas si bien, como a mayoría d'as luengas vivas, tien bels puntos controvertius y inconsistencias. A ortografia actual ye basada en a gran reforma de 1918 y en a codificación final de 1956. Se proposó una reforma en 1964, pero no estió bien acullida y a la fin no s'adoptó.
A puntuación, orichinalment basada en o griego bizantino, se cambeó mientres os sieglos XVII y XVIII con a influyencia de l'alemán y o francés.
Alfabeto
L'alfabeto ruso ye o siguient:
Fonetica
O sistema fonolochico d'o ruso ye un herencio d'o eslau común, pero tenió un gran numero de cambeos en as suyas primeras etapas historicas, antis d'establir-se de manera global arredol d'o sieglo XV. Os diferents dialectos pueden amostrar variacions radicals en a fonetica. O ruso se caracteriza por una asimilación retrograda de sonorización y de palatalización.
L'idioma tien cinco vocals, a las que a la vegada les corresponden dos letras a cadaguna, pendendo de si palatalizan a la consonant previa u, en contextos d'inicio de parola, si presentan un apendiz palatal articulau como /j/. As consonants, asinas mesmo, pueden clasificar-se en parellas seguntes se reyalicen palatalizadas u no pas. A luenga stándard, basada en o dialecto moscovita, tien un accento prosodico muit cerenyo y una modulación moderada d'o tono (que manimenos, no actúa como diferenciador lexico). As vocals tonicas s'alargan dica cierto punto en bels contextos fonolochicos y seguntes as necesidaz expresivas y entonacions, mientres que as vocals atonas tienden a reducir-se a una schwa (como a vocal neutra d'o catalán oriental). Os grupos consonanticos de tres u mas elementos gosan simplificar-se.
As consonants sonoras (/ b /, / b ʲ /, / d /, / d ʲ / / g /, / v /, / v ʲ /, / z /, / z ʲ /, / ʐ /, i /ʑʑ/) se fan xordas a la fin d'a parola, a menos que a proxima parola prencipie con una sonora obstructiva. A consonant /g/, amás de fer-se xorda, se lenifica a [x]. O ruso permite agrupacions de consonants. Belunas, como en встретить [fstr ʲ et ʲ ɪt ʲ] (trobar-se con), pueden tener dica cuatre segmentos. As agrupacions de cuatre consonants son posibles, pero no guaire comuns, mas que mas en un morfema. Bellas agrupacions potencials son tamién suprimidas. As oclusivas dentals brincan entre una continuant dental y una nasal dental como en лестный [ˈlʲɛsnɨj] ("laminaculos").
Thunderbolt
thumb|300px|Un connector Thunderbolt. Thunderbolt ye a marca comercial d'una interficie d'hardware desembolicada per Intel en colaboración con Apple, en Israel, que permite a connexión de perifericos externos a un ordinador. Thunderbolt 1 y 2 fan servir o mesmo connector que Mini DisplayPort (MDP), mientres que Thunderbolt 3 y 4 reutilizan o connector USB-C de USB. Inicialment se desembolicó y comercializó con o nombre de Light Peak, y se vendió per primera vegada como parti d'un producto pa l'usuario lo 24 de febrero de 2011.
Idioma ruso
Gramatica
O ruso ha conservau una estructura indoeuropea flexiva, encara que s'ha libelau considerablement. As caracteristicas se pueden resumir en:
Substantivos verbals rizotonicos en aragonés
Os substantivos verbals rizotonicos en aragonés se fan con a radiz d'un verbo y a sobén anyandindo-ie una de refirme. Son subtantivos con significau abstracto que indican lo nombre de l'acción d'o verbo con o que se relacionan pero sin anyadir-ie garra sufixo, a diferencia d'os abstractos verbals remataus en miento, -ura u -ada, que tamién se fan servir en a nominalización.
Substantivos verbals rizotonicos con vocal de refirme -e
A vegadas en aragonés actual a vocal de refirme -e responde a la castellanización d'una terminación en consonant, sobre tot dezaga de fonemas consonanticos oclusivos /p/, /t/ y /k/.
Thunderbolt
Thunderbolt combina PCI Express (PCIe) y DisplayPort (DP) en dos sinyals en serie, y, amás, proporciona alimentación de corrient contina, tot en nomás que un cable. Un connector puede admitir dica seis perifericos a traviés de quantas topolochías.
Idioma ruso
Gramatica
A declinación nominal ye subchecta a seis casos (nominativo, chenitivo, dativo, acusativo, instrumental y locativo u preposicional) y a dos numeros (singular y plural), que obedeixen siempre a un chenero gramatical (masculín, femenín y neutro). Se conserva una forma vocativa pa parolas y nombres de procedencia relichiosa, como por eixemplo Боже /boʒə/ "Dios". Os adchectivos, pronombres y os dos primers numeros cardinals varian de chenero. O ruso antigo teneba un tercer numero, o dual, pero s'ha perdiu tot ramo d'o suyo uso en os casos nominativo y acusativo pa os numeros dos, tres y cuatre (два стула /dva stula/, "dos siellas", recategorizau hue como un chenitivo singular). En ruso bi ha tres tipos de declinacions. A primera s'emplega pa os substantivos masculins y neutros. A segunda declinación pa la mayor parti d'os substantivos femenins y la tercera s'emplega con os substantivos femenins remataus en ь y os neutros remataus en мя.
A conchugación verbal s'estructura con tres personas en dos numeros y tres tiempos simples (presente, futur y pasau) con formas perifrasticas pa o futuro y subchuntivo, asinas como formas imperativas y participios de present y pasau distinguius por l'uso adchectivo u adverbial. Existen dos voces: a voz activa y a pasiva, que se construyen adhibindo un sufixo reflexivo (-ся/-сь) a la forma activa. Un rasgo intresant ye que o tiempo pasau se construye por concordar en chenero con o subchecto, ya que ye o participio d'un tiempo perfecto orichinalment perifrastico formau con o present de быть /b1t'/ "ser", que en l'actualidat s'omite por un rarizo efecto arcaico, por un regular en frases feitas (откуда есть пошла русская земля - "d'on ye venida a tierra rusa").
No existen articlos, ni determinaus ni indeterminaus. O sentiu d'un substantivo se determina por o contexto en que apareixe, y os adchectivos concuerdan con os substantivos que modifican en chenero, numero y caso.
Vocabulario
O numero total de parolas en ruso ye dificil de calcular debiu a l'habilidat d'aglutinar y de creyar multiples compuestos, diminutivos, etc.
Como ilustración se listan contino o numero de parolas que recullen os diccionarios mas importants d'os zaguers dos sieglos, asinas como o vocabulario total de Puixkin: Os filologos han estimau que hue en día l'idioma puet contener entre 350.000 y 500.000 parolas.
"Русский" u "руский"
Como dato historico, Vladimir Dal encara insistiba en a segunda metat d'o sieglo XIX en que a escritura correcta de l'adchectivo русский, que se feba servir uniformement pa referir-se a toz os subditos eslaus de l'imperio, asinas como la de l'idioma oficial, yeran руский, con una sola с (s), d'alcuerdo con a tradición y lo que él clamaba o "esprito d'a luenga".
Turquismos en francés
250px|thumb|right|Spahis en uniforme du Second Empire: ilustración de [[François Hippolyte Lalaisse. Los spahis estioron un cuerpo de caballería alcheriana d'inspiración otomana que por lo suyo prestichio fue adhibiu a lo exercito francés d'Africa. La palabra orichinal en turco y persa ye sipâhi, la mesma que ha orichinau sepoy en la India Britanica.]] Los turquismos en francés son palabras orichinadas en las luengas turquicas, principalment lo turco. En muitos casos los turquismos son persismos y arabismos transmesos por lo turco, manimenos l'arabe tamién ha transmeso turquismos a lo francés. Las luengas europeas indoeuropeas de los Balcans, Italia y Europa Central tamién han trasmeso palabras d'orichen turquico, principalment d'orichen otomán.
Lo "Traité de la formation de la langue française" considera d'orichen turquico u transmesas por idiomas turquicos estas palabras:
Turquismos que han entrau dreitament
250px|thumb|right|Café turco.
Turquismos transmesos por luengas eslavas
thumb|250px|right|Desfile de Cosacos imperials rusos en París ([[1814).]]
Turquismos transmesos por luengas italo-dalmatas
thumb|250px|[[Palacio de Dolmabahçe u Dolmabahçe Sarayı, un eixemplo de sérail.]] Bella palabra turquica pasó a las luengas presents en la mar Mediterrania entre las que se troba las luengas italo-dalmatas.
Turquismos transmesos por l'arabe
thumb|250px|Astrolabio de latón, aleyación que en francés se dice laiton y que deriva de lo turquico altın.
Arabismos transmesos por lo turco
Son arabismos transmesos por lo turco:
Ixota
right|thumb| La Jota, cuadro de [[Joaquim Sorolla. Se i representan diversas personas con o vestito tipico d'Ansó bailando esta danza.]]
A ixota u xota ye un baile tradicional d'a Peninsula Iberica. O suyo orichen se remonta a lo sieglo XVIII, pero a suya mayor expansión se produció en o sieglo XIX. Tradicionalment yera un canto pa acompanyar as fayenas d'o campo, pa rondar a las mullers u pa despedir a los quintos.
Presenta un compás ternario y presenta una estructura harmonica basada en l'alternancia de cuatre compases de tonica y cuatre de dominant. Distingimos una part instrumental y una part cantata, formata per siet frases musicals. De totas trazas as composicions actuals d'ixota son mes libres. A vegatas tamién presenta una tornata cantata. Por un regular, s'interpreta con instrumentos de cuerda como a guitarra, y de percusión como as castanyuelas.
Denominacions
A denominación mes estendillata ye jota, con o fonema velar castellano, que de feito no mos ha d'extranyar porque a ixota s'estendilló en un periodo d'expansión territorial y social d'o castellano en a peninsula. En una versión d'o romance de Marichuana provinient de Castillón de Sobrarbe se troba ixota:
Seguntes una hipotesi etimolochica derivaría d'o latín saltare a traviés d'un mozarabe *šáwta, "salto". Como ye sabito o paso dende a s inicial enta a x inicial ye fácil, y os moriscos arabofonos pronunciaban a s romance como una x. Seguntes as teorías que dicen que este baile ye naixito d'o Reino de Valencia, presuntament en valenciano antigo bi heba una palabra xotar con o significato de saltar u botar. Si xota s'orichinó en valenciano, podió pasar a lo castellano anterior a lo sieglo XVII como xota, y dimpués cambeyaría ta jota por a velarización d'a x. A forma ixota d'a versión sobrarbesa d'o romance de Mariachuana podría representar un arcaísmo, herencio d'a etapa en a que en xota pasó dende o valenciano ta o castellano, en caso que no siga un caso de xeada.
Catherine Deneuve
Catherine Deneuve naxita de París (Isla de Francia) o 22 d'octubre de 1943, ye un actriz y productora cinematografica francés, activa en o cine francés dende meyatos d'os anyos 1960 y con quantos premios recibitos mientres a suya carrera cinematografica.
Tercerol
thumb|250px|Tercerols d'os cofadres d'o [[Real Hermandad de Cristo Resucitado y Santa María de la Esperanza y del Consuelo|Cristo Resucitado]] thumb|250px|Tercerols d'a cofadría d'o [[Cofradía de Nuestro Señor en la Oración del Huerto|Huerto de Zaragoza levando un paso]] O tercerol ye una prenda que levan os cofadres d'a Semana Santa aragonesa en o tozuelo.
D'atra man tercerol ye tamién l'hombre que leva o paso en a procesión, ditos tamién portiadors. Os primeros en emplegar ista prenda estioron os chirmans franciscanos d'a Venerable Orden Tercera de Zaragoza, que d'antis mas s'encargaba d'a organización d'a procesión d'o Santo Entierro. La feban servir ta cubrir o suyo rostro. L'adoptoron dimpués os suyos succesors en a organización d'o Santo Entierro, os chirmans d'a Sangre de Cristo, unica cofadría zaragozana que en l'actualidat tien o dreito ta fer a penitencia no anonima, con un tercerol que no cubre a cara d'os chirmans. As personas que veniban ta a ciudat ta levar os pasos propiedat d'a chirmandat en a procesión d'o Santo Entierro, a sobén labradors y agricultors d'a redolada de Zaragoza emplegaban ista prenda, por ixo a istos portiadors se les diz tamién os tercerols.
Os tercerols como personas que levaban os pasos, no asociatos a denguna cofadría existioron dende os zaguers anyos d'o sieglo XVIII dica 1935. En iste anyo ocurren unos feitos que rematarán en a creyación de l'actual Semana Santa zaragozana. Debito a la situación politica que se vive en a Republica Espanyola no s'heba feito a procesión d'o Santo Entierro dende 1931 ya que heba estato cancelata por a negación d'o gubierno a permitir a la Sangre de Cristo esfilar con o suyo estardarte reyal, vedato por estar un simbolo d'a monarquía. En ixe anyo de 1935 bi habió en Santa Isabel un incendio que cremó o paso d'a Dentrata en Cherusalem por o que os tercerols se negoron a sacar os pasos. Estioron miembros d'asociacions relichiosas y chovens qui sacoron os pasos ixe anyo. Mientres a procesión esclató una bomba anque nomás bi habió bells feritos. Dende iste anyo les ne metioron ruedas a os pasos ta levar-los millor y prencipioron a creyar-se cofadrías, filials d'a Sangre de Cristo ta encargar-se d'os pasos, a primera estió a Cofadría d'a Piedat, por o que os tercerols propiament ditos desapareixioron d'a Semana Santa zaragozana.
Anque muitas cofadrías fan servir actualment en Aragón o caperucho tipico d'a Semana Santa sevillana bi ha muitas que encara conservan o tradicional tercerol aragonés. En a Semana Santa zaragozana por eixemplo as cofadrías d'o Huerto, l'Ecce-Homo, o Nazareno, a Llegada, a Crucifixión, o Resucitado y a Dolorosa emplegan ista prenda en totas as suyas seccions y a mayor parti d'a resta de cofadrías la fan servir en as suyas seccions de bombos y portiadors d'os pasos u "tercerols" y atros chirmans con cargos procesionals como portaestandartes cetrers. En atros puestos d'Aragón como o Baixo Aragón y a provincia de Uesca tamién s'emplega encara tercerols con a cara cubierta u escubierta.
Valdelaguna
Valdelaguna ye un municipio espanyol d'a comunidat autonoma de Madrit. A suya población ye de 867 habitants (2021) en una superficie de 42,13 km².